Danaw Sampaloc

Ti Danaw Sampaloc ket maysa a di aktibo a bulkaniko a maar iti isla ti Luzon iti Filipinas.

Daytoy ti kadakeklan kadagiti Pito a Dandanaw ti San Pablo, Laguna. Gangani kagudua ti kaadalem ti danaw ket addaan iti ababaw a lennek iti baba, a mangipakita a daytoy ket bulkaniko ti tinaudan. Mabirukan ti danaw iti likudan ti munisipio ti San Pablo ken addaan kadagiti pagtarakenan iti ikan ken dagiti bassit a balay a naipatakder kadagiti kadang.

 Leyenda 
Adda idi maysa nga agtubtubo a sampaloc (Tamarindus indica wenno kayo ti salamagi) iti hardin ti naagum, naimut a baket. Iti maysa nga aldaw, ti maysa a lakay ket nagpakpakaasi a dumawat iti bunga ti salamagi kas agas para iti apona a lalaki. Imbes a tumulong kaniana, pinakamat ti baket ti lakay kadagiti naranggas nga asona. Nakaro a nasugatan ti lakay. Iti kinapudno ti lalaki ket maysa a naglimlimed a diwata.

Kalpasan idi pimmanaw ti diwata (nagparparang pay laeng a kas maysa a lakay), naggurruod ken nagtudo, a sinarunio babaen ti panagrengngat iti daga. Intero a limned ti hardin iti dakkel nga abut ken dagus a napunno iti danum, a ninaganan  metten dagiti taga-purok manipud iti dakkel a kayo ti salamagi.

 Dagiti nagibasaran 

 Dagiti Naipakasaritaan a Dulon ti Siudad ti San Pablo
 Leyenda ti Danaw Sampaloc

Kategoria:Dagiti danaw ti Filipinas
Kategoria:Dagiti di aktibo a bulkan ti Filipinas